Som sendemann i Lisboa fikk Rosen oppdraget med å erklære Portugal krig 9. mars 1916. Krigserklæringen hadde sin bakgrunn i Tysklands territoriale krav i Afrika. Rosen fikk reise hjem til Tyskland fra Lisboa, under fritt leide. I november 1916 tiltrådte han som ambassadør i Haag, og ble i stillingen til 1921. Han medvirket i denne stillingen til at Nederland forble nøytralt under den første verdenskrigen. I 1916 og 1917 tok han til orde for en fred basert på status quo.